AIŠKINAMASIS RAŠTAS

Dėl pavedimo Molėtų rajono savivaldybės kontrolės ir audito tarnybai parengti išvadą

 **1. Parengto tarybos sprendimo projekto tikslai ir uždaviniai:**

Lietuvos Respublikos vietos savivaldos įstatyme numatyta, kad savivaldybės taryba, turėdama Molėtų rajono kontrolės ir audito tarnybos išvadą, gali primti sprendimus dėl paskolų ėmimo, laikantis įstatymu nustatytų skolinimosi limitų.

 Lietuvos Respublikos fiskalinės sutarties įgyvendinimo konstituciniame įstatyme (toliau – Įstatymas) yra nustatyta:

 1. Kad savivaldybės skola negali viršyti 60 procentų valstybės biudžeto ir savivaldybių biudžetų finansinių rodiklių patvirtinimo įstatyme nurodytų tiems metams prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sumos (toliau- prognozuojamų ir gautų pajamų suma);

 2024 m. savivaldybės prognozuojamų ir 2023 m. gautų pajamų duomenys (tūkst. Eur) pateikiami lentelėje:

|  |  |  |
| --- | --- | --- |
| Eil. Nr. | Rodikliai | 2024 m. |
| 1. | 2024 m. savivaldybės biudžeto prognozuojamos pajamos iš gyventojų pajamų mokesčio ir 2023 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, suma: | 20693,3 |
| 1.1. | 2024 m. savivaldybės biudžeto prognozuojamos pajamos iš gyventojų pajamų mokesčio  | 18313 |
| 1.2. | 2023 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, suma | 2380,3 |
| 1.2.1 | pajamos iš mokesčių, gaunamos į savivaldybės biudžetus pagal įstatymus ir kitus teisės aktus; | 985,1 |
| 1.2.2. | pajamos iš savivaldybės turto; | 117,2 |
| 1.2.3. | savivaldybės biudžetinių įstaigų pajamos; | 715 |
| 1.2.4. | pajamos, gautos už išnuomotą arba suteiktą naudotis valstybinę žemę, valstybinio vidaus vandenų fondo vandens telkinius ir įstatymų nustatyta tvarka paskirsčius lėšas už parduotus valstybinės žemės sklypus; | 162,8 |
| 1.2.5. | įmokos už ilgalaikio materialiojo ir nematerialiojo turto realizavimą. | 400,2 |

 2024 m. savivaldybės skolinimosi limitai ir skola procentais pateikiama lentelėje:

|  |  |  |  |
| --- | --- | --- | --- |
| 1. |  Pagal Fiskalinės sutarties įgyvendinimo konstitucinio įstatymo 4 straipsnio 6 dalį nustatyti savivaldybių skolinimosi limitai: | Limitas 2024 m.  | Savivaldybės skola |
| 2023-12-31 |
| 1.1. | savivaldybės skola negali viršyti 60 proc. prognozuojamų ir paskutinių praėjusių metų gautų pajamų sumos | 12415,98 | 4487,7 |
| 1.2. | Savivaldybės skola procentais |   | 21,69 |

 2. Savivaldybės biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2024 metams prognozuojamo neigiamo produkcijos atotrūkio nuo potencialo. Skaičiavimas pateikiamas lentelėje:

|  |  |  |
| --- | --- | --- |
| Eil. Nr. | Rodikliai | 2024 m. duomenys |
| 1.  | Vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų  | 2023 m. pajamos | 1,5 proc.  |
| 34383,9 | **515,8** |

 Planuojama pasiskolinti 900 tūkst. Eur paskola bus skiriama savivaldybės įgyvendinamiems projektams, numatytiems 2024 m. strateginiame veiklos plane, pirmiausia paskolos dalį skiriant iš Europos Sąjungos finansinės paramos finansuojamiems projektams.

 Atsižvelgiant į Lietuvos Respublikos Fiskalinės sutarties įgyvendinimo konstitucinio įstatymo 4 straipsnio 5 dalies nuostatas ir vertinant savivaldybės biudžeto sudarymo lankstumo taisyklę, savivaldybė gali iš asignavimų atimti asignavimus, skirtus Europos Sąjungos ir kitai tarptautinei finansinei paramai bendrai finansuoti, įskaitant tinkamų finansuoti išlaidų daliai tenkantį pridėtinės vertės mokestį, išskyrus iš valstybės biudžeto gautus asignavimus, skirtus Europos Sąjungos ir kitai tarptautinei finansinei paramai bendrai finansuoti. Tokiu atveju, išskiriama paskolos dalis savivaldybės Europos Sąjungos projektų nuosavai daliai finansuoti ir asignavimų viršijančių pajamas suma, t.y. suma leistina iki 1,5 proc. kai yra numatomas neigiamas produkcijos atotrūkis nuo potencialo. Tokiu būdu siekiama išlaikyti savivaldybės biudžeto balanso rodiklį.

 Pateikiamas preliminarus iš paskolos apmokamų projektų sąrašas (projektų sąrašas gali keistis, atsižvelgiant į vykdomų ES projektų finansavimo poreikį ir eiliškumą, vykdymo eigą, finansavimo sutartis, savivaldybės dalies prisidėjimo prie ES projekto procentą):

 1) Pateikiamas investicijų sąrašas, kuriam bus naudojama metinio grynojo skolinimosi suma neviršijanti 1,5 procento biudžeto pajamų:

|  |  |  |  |  |  |
| --- | --- | --- | --- | --- | --- |
| Eil. Nr.  | Prog-rama | SVP priemonėskodas | Objekto/ projekto/darbų pavadinimas | Preliminarus paskolos lėšų poreikis | Pastabos |
| 1. | 3 | 03.3.1.3.1 | Administracinio pastato, esančio Vilniaus g. 44 Molėtuose atnaujinimas (modernizavimas) | 378 | Investicijos |
| 2. | 3 | 03.3.3.5.1 | Melioratorių gatvės kvartalo Molėtų mieste inžinierinės infrastruktūros ir gerbūvio sutvarkymas | 75 | Investicijos |
| 3. | 5 | 05.1.4.3.2 | Molėtų rajono sporto aikštynų atnaujinimas ir įrengimas | 30 | Investicijos |
| 4. | 6 | 06.1.1.1.21 | Visos dienos mokyklos modelio diegimas Molėtų pradinėje mokykloje | 17 | Investicijos |
| **Iš viso:** | **500** |   |

 2) Pateikiami Europos Sąjungos lėšomis finansuojami projektai, kuriems bus reikalingas Savivaldybės prisidėjimas pagal finansavimo sutartyse nurodytus prisidėjimo procentus (įskaitant PVM):

|  |  |  |  |  |  |
| --- | --- | --- | --- | --- | --- |
| Eil. Nr. | Prog-rama | SVP priemonėskodas | Objekto/ projekto/darbų pavadinimas | Preliminarus paskolos lėšųporeikis | Pastabos |
| 1. | 1 | 01.2.1.3.6 | Melioracijos sistemų naudotojų asociacijų nariams ir valstybei priklausančių melioracijos sistemų rekonstravimas | 71 | ES projektas |
| 2. | 1 | 01.2.1.3.7 | Molėtų rajono Čiulėnų seniūnijos melioracijos statinių rekonstrukcija | 44 | ES projektas |
| 3. | 3 | 03.3.1.3.2 | Pastato, esančio Amatų g. 4 Molėtuose modernizavimas ir pritaikymas visuomenės poreikiams | 30 | ES projektas |
| 4. | 3 | 03.3.3.1.12 | Didelių gabaritų aikštelių plėtra ir įrengimas Molėtų mieste ir rajone Giedraičių, Joniškio, seniūnijose | 7,5 | ES projektas |
| 5. | 6 | 06.1.1.1.22 | Ikimokyklinio ugdymo paslaugų prieinamumo didinimas Molėtų rajono savivaldybėje  | 77,7 | ES projektas |
| 6. | 6 | 06.1.1.1.23 | Bendrojo ugdymo įstaigų prieinamumo didinimas Molėtų rajono savivaldybėje - keltuvų neįgaliesiems įrengimas Alantos ir Giedraičių Antano Jaroševičiaus gimnazijose, Molėtų pradinėje mokykloje | 68 | ES projektas |
| 7. | 7 | 07.1.3.1.27 | Molėtų rajono nestacionarių socialinių paslaugų infrastruktūros kūrimas | 4 | ES projektas |
| 8. | 7 | 07.1.3.1.30 | Molėtų rajono dienos užimtumo centro asmenims, turintiems intelekto ir/ar psichikos negalią, kūrimas | 14 | ES projektas |
| 9. | 7 | 07.1.3.1.31 | Apsaugoto būsto paslaugos suaugusiems asmenims su intelekto ir/ar psichikos negalia teikimas Molėtų rajone | 22 | ES projektas |
| 10. | 7 | 07.1.3.1.32 | Balninkų mokyklos pastato remonto II etapas | 47,3 | ES projektas |
| 11. | 7 | 07.1.3.1.33 | Molėtų rajono Alantos senelių globos namų modernizavimas ir plėtra | 14,5 | ES projektas |
| **Iš viso:** | **400** |   |

 3. Be papildomų apribojimų savivaldybė gali skolintis 600 tūkst. Eur., nes savivaldybės grąžinama paskolų suma 2024 m. yra 624,7 tūkst. Eur. Savivaldybė planuoja pasiskolinti 24,7 tūkst. eurų mažiau nei grąžina paskolų 2024 m. Tokiu būdu bus išlaikomas toks pats skolinimosi lygis, t.y. skola nedidėja, bet ir įsipareigojimai nemažėja.

 Savivaldybės informacija apie ilgalaikius įsipareigojimus ir skolos procento perskaičiavimas, paėmus 1500 tūkst. paskolą pateikiamas lentelėje:

|  |
| --- |
| **Savivaldybės skolos procento perskaičiavimas, paėmus 1500 tūkst. paskolą:** |
| 1. | Savivaldybės skola negali viršyti 60 proc. prognozuojamų ir gautų savivaldybės biudžeto pajamų | 12415,98 |
| 2. | Savivaldybės ilgalaikiai įsipareigojimai 2023-12-31 (FM įsakymo 1K-8 ataskaitos Nr. 10, 61 eilutė) | 4487,7 |
| **3.** | **Bendra planuojama paskolos suma:** | **1500** |
| 3.1. | Paskola investicijoms: 1,5 proc. biudžeto pajamų | 500 |
| 3.2. | Paskola investicijoms: savivaldybės savos dalies prisidėjimas prie ES projektų | 400 |
| 3.3.  | Paskola anksčiau paimtų paskolų 2024 m. daliai grąžinti  | 600 |
| 4. | 2024 m. ilgalaikių paskolų grąžinama dalis | 624,7 |
| 5. | Bendra įsipareigojimų pagal paskolas suma 2024 m. (su Daugiabučių atnaujinimo programa) | 5363 |
| 6. | Savivaldybės skola procentais po 2024 m. pasiskolinimo ir grąžinimo | 37,79 |

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

 Gavus Molėtų rajono savivaldybės kontrolės ir audito tarnybos išvadą, bus rengiamas sprendimo projektas dėl ilgalaikės paskolos ėmimo.

 **4. Lėšų poreikis ir jų šaltiniai:**

 Siekiama imti 1500000 eur ilgalaikę paskolą.

  **5. Kiti sprendimui priimti reikalingi pagrindimai, skaičiavimai ar paaiškinimai.**

Atliktas išankstinis (ex-ante) savivaldybės biudžeto atitikimo fiskalinės drausmės taisyklėms vertinimas pagal Valstybės kontrolės parengtą savivaldybių fiskalinės drausmės taisyklių laikymosi skaičiuoklę. Išvada: Molėtų rajono savivaldybės biudžetas sudarytas laikantis fiskalinės drausmės taisyklių. Pateikiama [Molėtų rajono savivaldybės fiskalinės drausmės laikymosi skaičiuoklė](https://molsav-my.sharepoint.com/%3Ax%3A/g/personal/r_maigiene_molsav_lt/Ed6dCkvSNVROlmBJ0umoMbMBrBYrEKYbNUaG_3c0pVkI1g?e=TQRgLq).